У Аршанскім раёне, паводле слоў старшыні Пастаяннай камісіі па бюджэце і фінансах Палаты прадстаўнікоў Людмілы Дабрынінай, камісія па садзейнічанні занятасці таксама пачала работу. Пасяджэнні праводзяцца рэгулярна. Праўда, займацца непасрэдна працаўладкаваннем пакуль амаль не даводзіцца. Людзі звяртаюцца ў асноўным за растлумачэннямі і кансультацыямі. Такі стан спраў Людміла Дабрыніна тлумачыць у тым ліку тым, што сітуацыя на рынку працы ў рэгіёне паляпшаецца. На гэты час зарэгістраваных беспрацоўных у два разы менш, чым вакансій. Пытанне ў тым, што прадпрыемствам і арганізацыям патрабуюцца, як правіла, высокакваліфікаваныя спецыялісты. Патэнцыяльным саіскальнікам трэба будзе прайсці перанавучанне, каб прэтэндаваць на такія працоўныя месцы.